Kupstinė milė
Kupstinė milė (Mila caespitosa) – kaktusinių (Cactaceae) šeimos, monotipinės milės (Mila) genties augalų rūšis. Augalas tankiakeris, su trumpais cilindriškais iki 15 cm ilgio ir 3-5 cm skersmens stiebais. Areolės išsidėsčiusios tankiai. Iš jų auga apie 20 kraštinių ir 1-3 centriniai dygliai. Žiedai geltoni, kartais rausvi. Po apdulkinimo išauga gelsvai žalios, mėsingos uogos. Auga Peru centrinėje dalyje. Rūšis labai varijuojanti, todėl anksčiau buvo išskirta net 13 skirtingų rūšių.